b'\n_START_ARTICLE_\nTriklooritrifluorietaani\n_START_SECTION_\nOminaisuudet ja k\xc3\xa4ytt\xc3\xb6\n_START_PARAGRAPH_\nTriklooritrifluorietaani on huoneenl\xc3\xa4mp\xc3\xb6tilassa v\xc3\xa4rit\xc3\xb6nt\xc3\xa4 nestett\xc3\xa4, joka haihtuu helposti. Yhdiste on k\xc3\xa4yt\xc3\xa4nn\xc3\xb6llisesti katsoen veteen liukenematonta, mutta liukenee orgaanisiin liuottimiin kuten etanoliin, dietyylieetteriin ja bentseeniin. Triklooritrifluorietaani on suhteellisen stabiili yhdiste eik\xc3\xa4 se reagoi helposti monien muiden kloorattujen hiilivetyjen tavoin. Triklooritrifluorietaania ei pidet\xc3\xa4 erityisen myrkyllisen\xc3\xa4, mutta hengitettyn\xc3\xa4 se voi aiheuttaa hengenahdistusta, syd\xc3\xa4men rytmih\xc3\xa4iri\xc3\xb6it\xc3\xa4 ja vakuttaa keskushermostoon aiheuttaen sekavuutta ja uneliaisuutta._NEWLINE_Yhdistett\xc3\xa4 valmistetaan fluoraamalla tetrakloorieteeni\xc3\xa4 vetyfluoridilla.Triklooritrifluorietaania on k\xc3\xa4ytetty j\xc3\xa4\xc3\xa4hdytysnesteen\xc3\xa4 kylm\xc3\xa4laitteissa. T\xc3\xa4rke\xc3\xa4 k\xc3\xa4ytt\xc3\xb6kohde on ollut my\xc3\xb6s kuivapuhdistusaineena muun muassa metallien puhdistamisessa ja elektroniikkateollisuudessa. Ainetta on k\xc3\xa4ytetty my\xc3\xb6s liuottimena uutoissa, erityisesti uutettaessa \xc3\xb6ljyj\xc3\xa4 ja rasvoja, ja palonsammutusaineena. Triklooritrifluorietaanin k\xc3\xa4yt\xc3\xb6st\xc3\xa4 on luvuttu, koska se tuhoaa otsonikerrosta ja se on pyritty korvaamaan muun muassa diklooripentafluoripropaanin isomeereill\xc3\xa4.Yhdistett\xc3\xa4 k\xc3\xa4ytet\xc3\xa4\xc3\xa4n my\xc3\xb6s l\xc3\xa4ht\xc3\xb6aineena valmistettaessa klooritrifluorieteeni\xc3\xa4.'